દાનિશ અલી (ફરહાન અખ્તર) ઍન્ટિ ટેરરિઝમ સ્ક્વૉડનો જાંબાઝ ઑફિસર છે, પરંતુ એક આતંકવાદીનો પીછો કરતાં તેની લાઇફમાં એવો કરુણ ટ્વિસ્ટ આવે છે જેમાં તેની પત્ની રૂહાના (અદિતિ રાવ હૈદરી) પણ તેનાથી દૂર થઈ જાય છે. ત્યાં જ દાનિશની મુલાકાત થાય છે પંડિત ઓમકારનાથ ધર (અમિતાભ બચ્ચન) સાથે. પંડિતજી એક અકસ્માતમાં પત્ની અને પોતાના બન્ને પગ ગુમાવી બેઠા છે. ઉપરથી એક વર્ષ પહેલાં જુવાન દીકરી પણ એક અપમૃત્યુને વરી છે. હવે તેઓ બાળકોને ચેસ શીખવીને પોતાનો સમય પસાર કરે છે. આ બન્ને જણ પોતાનું દુખ ચેસર્બોડનાં મહોરાંમાં ભૂલવાનો પ્રયત્ન કરે છે, પરંતુ જૂના ઘા અને જૂના હિસાબ એમ થોડા વીસરાય?